Sara Tavares

Sara Tavares, nada en Lisboa o 1 de febreiro de 1978 e finada o 19 de novembro de 2023 na mesma cidade, foi unha cantante e compositora portuguesa con ascendencia caboverdiana. A música que fixo foi definida como world music.

 Traxectoria 
Tavares gañou a final da 1ª edición (1993/1994) do concurso Chuva de Estrelas do canal televisivo SIC, onde interpretou un tema de Whitney Houston. Foi invitada por Rosa Lobato de Faria para participar no Festival RTP da Canção de 1994 coa canción "Chamar a Música". A canción recibiu a pontuación máxima de tódolos xurados, gañando así un lugar no Festival Eurovisão da Canção de 1994, onde alcanzou a 8ª posición.

En 1996 editou o seu primeiro disco que contou coa colaboración do coro Shout, alén de gravar a música "Longe do Mundo" (unha adaptación de "God Help The Outcasts, de Heidi Mollenhauer), para o filme da Disney The Hunchback of Notre Dame, que viría merecer unha mención honrosa da Disney como a mellor versión, sen contar coa inglesa, da canción.

Na Expo'98, Sara Tavares participou no espectáculo de homenaxe a Gershwin, ao lado da Rias Big Band Berlin. Colaborou, entre tanto, no grande succeso da banda Ala dos Namorados, "Solta-se o Beijo". En 1999 editou o álbum "Mi Ma Bô", un disco máis maduro e con máis ligazón as súas raíces.

O álbum "Balancê", editado pola World Connection, en novembro de 2005, foi considerado un dos mellores álbums do ano por parte da crítica, tendo alcanzado o disco de ouro.

Coa canción "Bom Feeling", do álbum "Balancê", Sara Tavares foi a imaxe publicitaria do Millenium BCP. A través da campaña, nun investimento de 3 millóns de euros, 40 mil CDs da cantante foron distribuídos aos clientes do banco.BCP lança nova campanha associada a música agora com Sara Tavares - RTP Notícias, via Agência Lusa, 31 de agosto de 2006

En 2008 é lanzado o DVD "Alive in Lisboa". No ano de 2009 regresa aos orixinais co álbum "Xinti".

En 2024 recibe, a título póstumo, a medalla de mérito cultural da cidade de Lisboa.Medalha de Mérito Cultural da Cidade de Lisboa

En 2025 a RTP grava o concerto-homenaxe "Coisas Bunitas - Celebrar Sara Tavares" Coisas Bunitas - Celebrar Sara Tavares co equipo de músicos e técnicos de Sara Tavares e outros convidados, como Ana Moura, Capicua, Carlão, Dino D" Santiago, Djodje, Ivandro, Luiz Caracol, Lura, Miroca Paris, Nancy Vieira, Nenny, Richie Campbell, Samuel Úria, Selma Uamusse, Slow J e Toty Sa"med.

 Discografía 
 Sara Tavares e Shout! (CD, BMG, 1996) - Cos Shout!
 Mi Ma Bô (CD, BMG, 1999) 
 Balancê (CD, World Connection, 2005)
 Alive in Lisboa (2CD+1DVD World Connection 2008)
 Xinti (CD, World Connection, 2009)

 Singles 
 Chamar a Música (Single, BMG, 1993)
 Pirilampo (Single, 1997) - Cos Shout!
 Fix Me Jesus/Oh Happy Day (Single, BMG, 1996) - Cos Shout!
 Nha Cretcheu (Meu Amor) (Single, BMG, 1999)
 Eu Sei (Single, BMG, 1999)
 Balancê (Single, World Connection, 2007)
 Bom Feeling (Single, World Connection, 2007)
 Ponto de Luz (Single, World Connection, 2009)

 Compilacións 
 Chuva de Estrelas (1994) - One Moment In Time
 O Corcunda de Notre-Dame (1994) - Longe do Mundo
 Vinte Anos Depois de Ar de Rock (2000) - Saiu Para a Rua
 Canções de Embalar (2001) - Que Nome Lhe Vamos Dar/Lindas Meninas
 Novo Homem Na Cidade (2004) - Nova Feira da Ladra

 Colaboracións 
 Ala dos Namorados (1999) - Solta-se o Beijo
 Dany Silva (1999)
 Herman José (1999) - Holy Night
 Nuno Guerreiro - Tu Podes Dar
 Júlio Pereira [Faz de Conta] (2003) - Elefantinho
 Paulo Flores
 Tiago Bettencourt - Canção Simples

 Colaborou tamén coa cantante galega Uxía en "As nosas cores".

 Rão Kyao - Ponto de Luz (2009)

 Júlio Pereira [Graffiti] (2010) - Diz Que Diz
 Buraka Som Sistema (2011) - Voodoo Love
 Nelly Furtado (2012) - The Most Beautiful Thing
 Luiz Caracol (2013) - Tava Na Tua
 António Chainho (2015) - Rumo Di Mar
 Carlão (2015) - Krioula / Blá, Blá, Blá
 Richie Campbell (2015) - Knock Me Out
 Slow J [You Are Forgiven] (2019) - Também Sonhar

 Notas 

 Véxase tamén 
 Ligazóns externas 
 Entrevista
 Radio Last FM
 Operación ao tumor no cérebro

Categoría:Músicos de Portugal
Categoría:Nados en 1978
Categoría:Nados en Lisboa
Categoría:Finados en 2023